text: Sammenstød mellem tankbil og varevogn lukkede E20
  09 september 2019 kl. 04.42
  E20 Østjyske Motorvej fra Fredericia mod Skærup har tidligt mandag været spærret ved afkørsel 60B på grund af et større uheld. Ifølge Sydøstjyllands Politi er motorvejen kort efter klokken 07.00 igen åben for trafik.
  Opdateret
  En tankbil med olie blev tidligt mandag påkørt bagfra af en varevogn. En person er kommet til skade ved ulykken, men politiet kan ikke sige nogen om den tilskadekomnes tilstand.
  Der er fortsat en del kø i området, som skal afvikles, før trafikken igen kan afvikles normalt, skriver Vejdirektoratet.
  E20 Østjyske Motorvej fra Fredericia mod Skærup var spærret ved afkørsel 60B, Taulov N. på grund af uheldet. 
  Der er særdeles tåget i Trekantområdet lige nu. Om tågen er skyld i uheldet ved Taulov vides ikke, men kør forsigtigt derude i morgentrafikken.
  